Tidligere ble prostataforstørrelse operert ved å åpne kirurgisk lavt på bukveggen og framsiden av blæra og skrelle ut prostata fra innsiden. Ved TUR, transuretral reseksjon, føres et instrument med en metallslynge inn i urinrøret. Det settes strøm på slyngen og den trekkes litt ut. Da brennes det vekk litt vev rundt urinrøret, og det blir betydelig bedre plass for urinen igjennom kjertelen.